《龙泉分司次黄九成韵寄陈吉甫》
明代·江源

人静台深思独幽，读书兼律足销忧。雨饶石壁苔花厚，日午砖销树影稠。

客子光阴过四月，乡园桑梓梦孤舟。东西奔走红尘倦，此足何年濯粤流。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。